પરમ પૂજ્ય ગુરૂદેવશ્રીની સાધનાભૂમિ સુવર્ણપુરીમાં પ્રશમમૂર્તિ પૂજ્ય બહેનશ્રી ચંપાબેનની રાત્રી મહિલા સભામાં ઉપદેશિત સ્વાનુરસભરપુર અધ્યાત્મવાણીમાંથી મહત્વપૂર્ણ ઉપયોગી વચનો, વિ.સં.2033(ઈ.સ.1977)માં પરમ પૂજ્ય ગુરૂદેવશ્રીની મંગલ ઉપસ્થિતિમાં ‘બહેનશ્રીના વચનામૃત’ ગ્રંથ રૂપે પ્રકાશિત થયો હતો. તેમાં દર્શાવાયેલા તલસ્પર્શી, ગંભીર, સાદી ભાષામાં પ્રસ્તુત ન્યાયોથી પૂજ્ય ગુરૂદેવશ્રી અતિપ્રસન્ન થયા. તેઓશ્રીએ તે પુસ્તકને ઘણીવાર અનેક દૃષ્ટિકોણથી વાંચ્યું તથા પોતાની પ્રસન્નતા વ્યક્ત કરતાં ટ્રસ્ટનાં પ્રમુખશ્રી રામજીભાઈ દોશીને કહ્યું કે “ભાઈ ! આ વચનામૃત પુસ્તક એટલું સરસ છે કે તેની એક લાખ પ્રતો છપાવો”.